По ова се очекува да следи зголемување на извозната активност почнувајќи од 2015 година, кога новите капацитети почнуваат со работа. Севкупно, растот на производството треба да биде пошироко заснован, а надворешните нерамнотежи најверојатно повторно ќе се прошират привремено во поглед на увозот поврзан со инвестициите

Условите на пазарот на труд малку се подобрија, но но и понатаму останаа предизвик. Стапката на невработеност постепено опадна до 28,2 % во вториот квартал од 2014 година, од просекот од 29 % во 2013 година. Сепак, невработеноста кај младите луѓе и понатаму изнесува над 50 % и четири од пет регистрирани невработени лица се невработени една година или повеќе. Во 2013 година стапката на вработеност остана на релативно ниско ниво од 50,3 % а стапката на учество на работната сила изнесуваше 70,4 %. Додека вработувањето во вториот квартал од 2014 година беше за 1,3 % повисоко отколку една година порано, голем дел од новите работи места, како и претходната година, беа во нископродуктивните сектори во сивата економија и - поттикнати со јавни субвенции - во земјоделството, како и во јавниот сектор, потпомогнато со значително зголемување на активните мерки за пазарот на труд. Во поново време, влијанието од вработувањето од страна на новите странски субјекти стана видливо во зголемувањето на работните места во производството. Иако не се обезбедени ниту објавени целосни информации за вработувањето во јавниот сектор, се смета дека неговиот удел во вкупните вработувања остана на околу 20 %. Пазарот на труд останува обележан со структурната ригидност, како што се ниско учеството на работната сила, недостаток на мобилност на работниците помеѓу секторите, несоодветно поврзување на вештините на работниците со потребите на работните места и бавни реформи на системот за обука и образование, ослабена иновациска активност од страна на фирмите и ниска продуктивност на трудот. Севкупно, реформите за справување со структурната ригидност на пазарот на труд постигнаа само ограничен напредок. Вработливоста на работниците треба да се подобри преку структурни мерки, како и преку подобро таргетирање на активните мерки за пазарот на труд. Монетарната политика и понатаму успешно го брани фиксниот валутен курс. Инфлациската средина остана бенигна, создавајќи простор за монетарната политика да стимулира бавен кредитен раст. Зголемувањето на индексот на потрошувачки цени (ИПЦ) изнесуваше во просек 2,8 % во 2013 година, помал за околу 0,5 процентни поени од 2012 година и дополнително падна во пролетта 2014 година, главно како резултат на опаѓачките цени на храната и домувањето и услугите. По тримесечна долга инфлација, потрошувачките цени повторно пораснаа во јули, бидејќи регулираните цени на електричната енергија за домаќинствата поскапеа, а цените на храната престанаа да се намалуваат. По неколкуте намалувања на клучните стапки во монетарната политика во јануари и јули 2013 година и прилагодувањето на задолжителната резерва за поттикнување на банкарското кредитирање во локална валута, Централната банка го намали на нула надоместокот за задолжителните резервни депозити во ноември 2013 година, но кредитните и депозитните стапки полека опаѓаа. Фискалната дисциплина и квалитетот на јавната потрошувачка дополнително се влошија во 2013 и 2014 година. Во двете години, Владата повторно беше принудена да донесе ребаланс на буџетот како резултат на притисоците кои доаѓаа од недостатокот на приходи и исплата на акумулираните долгови кон приватните компании во првата половина од годината. Таргетот за дефицит на централната Влада беше зголемен од 3,6 % на 3,9 % од БДП и е одговорен за значителното зголемување во пензиските исплати и за долговите, додека реалниот дефицит, на 4,1 %, го надмина дури и ревидираниот таргет. Со ребалансот на буџетот, планираниот буџетски дефицит за 2014 година порасна од 3,5 % од БДП на 3,9 %. Трошоците беа најмногу сконцентрирани на предизборниот период и до крајот на јули, беше постигнат околу 85 % од првичниот таргет за дефицитот. Исто така, капиталните расходи заземаа релативно мал дел од вкупните трошоци - на нив отпаѓаат 12 % од вкупните расходи во ребалансот на буџетот за

подобрија, но

17